armvectores/hy_wikipedia_2023 huggingface dataset:
Ստենլի թատրոն

Ստենլի թատրոն (անգլ.՝ Stanley Theater), Ամերիկայի Միացյալ Նահանգների Նյու Ջերսի նահանգի Ջերսի Սիթի քաղաքում գտնվող թատրոն, որը կառուցվել է 1927 թվականի վերջին ու 1928 թվականի սկզբին։
ԱՄՆ-ի ազգային պատմական և ճարատարապետական հուշարձան է, Նյու Ջերսի նահանգի մշակութային ժառանգություն։
Սրահը կարող է տեղավորել ավելի քան 4000 մարդու։ Ներկայումս, ըստ սեփականատիրոջ տվյալների, թատրոնի հաճախելիությունը գերազանցում է տարեկան 250,000 մարդ։


== Պատմություն ==
Թատրոնն ի սկզբանե համարվել է Միացյալ Նահանգներում երբևէ կառուցված ամենամեծ կինոթատրոններից մեկը։
Թատրոնում հանդես են եկել շատ հայտնի դերասաններ, ինչպիսիք են Քեբ Կելոուեյը, Փերլ Բեյլին և նրա եղբայրը՝ Բիլ Բեյլին, Դյուպրի Բոլթոնը, Դյուկ Էլինգթոնը և այլք։ Թատրոնի պատերի ներսում է սկսվել շատ տեղացի ջազ երաժիշտների կարիերան, որոնք հետագայում հայտնի են դարձել ամբողջ Միացյալ Նահանգներում։ Երկրորդ համաշխարհային պատերազմի ժամանակ, բազմաթիվ այլ թատրոնների նման, օգտագործվել է տարբեր կազմակերպություննների նախաձեռնած արշավների համար, որոնք ուղղված էին արտասահմանում ԱՄՆ զորքերի աջակցմանը։
1978 թվականին փակվել է վթարային վիճակի պատճառով։
1983 թվականին 18 միլիոն դոլարով գնվել է Եհովայի վկաների կողմից։
Եհովայի վկաների ավելի քան 5,500 կամավորներ վերանորոգել են շենքը 9 ամսվա ընթացքում և 1985 թվականից ի վեր այն օգտագործվել է նրանց կողմից որպես  գլխավոր սրահ (աստվածաշնչային խոշոր սեմինարների անցկացման վայր)։


== Ծանոթագրություններ ==


== Արտաքին հղումներ ==
Театр Стэнли (Нью-Джерси, США) восстановлен Свидетелями Иеговы (видео на английском).
(1768) Ապենզելա

(1768) Ապենզելա (անգլ.՝ Appenzella), աստերոիդ աստերոիդների հիմնական գոտում։ Հայտնաբերվել է 1965 թվականի սեպտեմբերի 23-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,449532 ա. մ., առավելագույնը մոտենում է 2,0091 ա. մ. հեռավորության վրա և հեռանում 2,89 ա. մ.։ Արեգակի շուրջ մեկ ամբողջական պտույտ է կատարում 1400,31 երկրային օրվա ընթացքում, իր ուղեծրով շարժվելով միջինում 0,257087 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1768) Ապենզելա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնկլոա պալատ

Մոնկլոա պալատ (իսպ.՝  Palacio de La Moncloa), 1977 թվականից Իսպանիայի վարչապետի պաշտոնական նստավայրը։ Տեղակայված է Մադրիդի համալսարանական հատվածում։ Շենքը շրջապատված է տարբեր կառույցներով, որոնք կազմում են Մոնկլոա համալիրը, որում տեղակայված են Վարչապետի ղեկավարությամբ նախարարությունը (Ministerio de la Presidencia, ապահովում է գործառնությունը վարչապետի և այլ նախարարությունների միջև), 1-ին փոխվարչապետի գրասենյակը, և մամուլի կենտրոնը։ Նախարարների խորհրդի ամենամյա հանդիպումը նույնպես անցկացվում է Մոնկլոայում։
Իսպանիայում Մոնկլոան երբեմն փոխաբերական իմաստով օգտագործվում է որպես կենտրոնական կառավարության, հատկապես, երբ հակադրվում է ինքնավար համայնքների կառավարությունների հետ։


== Պատմություն ==
Իսպանիայի քաղաքացիական պատերազմի ժամանակ պալատն ամբողջությամբ ավերվել է Մադրիդի շրջափակման ժամանակ։ Հետագայում այն վերակառուցվել է որպես օտարերկրյա առաջնորդների և այլ անձանց նստավայր։ Իսպանիայում ժողովրդավարության հաստատումից հետո այն դարձել է Իսպանիայի վարչապետի և նրա ընտանիքի պաշտոնական նստավայրը։
Պալատում առաջինը բնակվել է առաջին ժողովրդավարական ճանապարհով ընտրված Իսպանիայի վարչապետ Ադոլֆո Սուարեսը։ Մինչ այդ վարչապետի նստավայրը եղել է Մադրիդի Պասեո դո լա Կաստելյանա պողոտայում (Paseo de la Castellana):
Մոնկլոա պալատը ընդգրկված է Իսպանիայի մշակութային ժառանգության հուշարձանների շարքում՝ RI-51-0000326 համարի ներքո։


== Ծանոթագրություններ ==


== Արտաքին հղումներ ==
Իսպանիայի կառավարության պաշտոնական կայքը Archived 2010-07-24 at the Wayback Machine.
Իզոլեյցին-փՌՆԹ լիգազ

Իզոլեյցին-փՌՆԹ լիգազ (ՖՀ 6.1.1.5), ֆերմենտ, որը կատալիզում է հետևյալ քիմիական ռեակցիան

ԱԵՖ + L-իզոլեյցին + փՌՆԹIle 
  
    
      
        ⇌
      
    
    {\displaystyle \rightleftharpoons }
   ԱՄՖ + դիֆոսֆատ + L-իզոլեյցիլ-փՌՆԹIle:Այս ֆերմենտի երեք սուբստրատներն են ԱԵՖ, իզոլեյցինը և փՌՆԹ(Ile), իսկ պրոդուկտներն են ԱՄՖ, դիֆոսֆատը և L-իզոլեյցիլ-փՌՆԹIle։
Այս ֆերմենտը պատկանում է այն լիգազների ենթադասին, որոնք ամինոացիլ-փՌՆԹ-ում առաջացնում են ածխածին-թթվածին կապեր։ Այս ֆերմենտի համակարգային անվանումն է L-իզոլեյցին։ փՌՆԹIle լիգազ (ԱՄՖ-առաջացնող)։ Այս ֆերմենտը մասնակցում է վալինի, լեյցինի և իզոլեյցինի մետաբոլիզմին։


== Կառուցվածքի հետազոտություններ ==
2007 թվականի դրությամբ հայնտի են այս ֆերմենտի 10 տարբեր կառուցվածքներ (1FFY, 1JZQ, 1JZS, 1QU2, 1QU3, 1UDZ, 1UE0, 1WK8, 1WNY, 1WNZ)։


== Արտաքին հղումներ ==
ALLEN EH, GLASSMAN E, SCHWEET RS (1960)։ «Incorporation of amino acids into ribonucleic acid. I. The role of activating enzymes»։ J. Biol. Chem. 235: 1061–7։ PMID 13792726 
Berg P, Bergmann FH, Ofengand EJ and Dieckmann M (1961)։ «The enzymic synthesis of amino acyl derivatives of ribonucleic acid I. The mechanism of leucyl-, valyl-, isoleucyl- and methionyl ribonucleic acid formation»։ J. Biol. Chem. 236: 1726–1734 
Bergmann FH, Berg P and Dieckmann M (1961)։ «The enzymic synthesis of amino acyl derivatives of ribonucleic acid II. The preparation of leucyl-, valyl-, isoleucyl- and methionyl ribonucleic acid synthetases from Escherichia coli»։ J. Biol. Chem. 236: 1735–1740
Մարինա Ելցովա

Մարինա Ելցովա (ռուս.՝ Марина Алексеевна Ельцова, փետրվարի 4, 1970(1970-02-04), Լենինգրադ, ՌԽՖՍՀ, ԽՍՀՄ), խորհրդային և ռուս գեղասահորդուհի, ով հանդես է եկել զուգասահքում։ Անդրեյ Բուշկովի հետ 1996 թվականին դարձել է աշխարհի չեմպիոն, Եվրոպայի կրկնակի չեմպիոն 1993 և 1997 թվականներին, Ռուսաստանի եռակի չեմպիոն։ Ներկա պահին ապրում է ԱՄՆ-ում, որտեղ էլ «Pepsi Ice Midwest» արենայում աշխատում է որպես գեղասահքի մարզիչ։
17-ամյա Մարինայի առաջին հաջողությունը 1987 թվականի ապրիլին Օմսկում կայացած ԽՍՀՄ գավաթի առաջնությանն էր, որտեղ ալմաաթայեցի զուգընկերոջ՝ Սերգեյ Զայցևի հետ զբաղեցրեց երրորդ տեղը, իսկ հաջորդ տարի հաջողությունը կրկնվեց Վոլգոգրադում։ 1990 թվականից զույգ է կազմել Ա. Բուշկովի հետ։
Ելցովա-Բուշկով զույգը հաղթեց զուգասահքի բարդ էլեմենտների շնորհիվ՝ եռակի տուլուպ և կրկնակի ակսել թռիչքների, եռակի պտույտ-քայլեր-կրկնակի ակսել պտույտ կոմբինացիայի, դժվար պահում-լասսո մեկ ձեռքով, եռակի պտույտով վարիջեցում մեկ ձեռքով։
Զույգի համար ամենահաջող ելույթը 1996 թվականի աշխարհի առաջնությունում էր։ Կարճ ծրագրում երեք աննշան շեղվածքը, այդ թվում՝  հավասարակշռության կորուստը, նրանց տվեց երկրորդ տեղը։ Ազատ ծրագրում նրանք կատարեցին եռակի տուլուպ և երկու կրկնակի ակսել (մեկը կասկադի մեջ), երկու եռակի պտույտ (մեկը ձեռքի հպումով) և դժվար լասսո-ակսել պահում՝ մի ձեռքի իջեցումով։ Ուժեղ մրցակցության արդյունքում հաղթողը որոշվեց դատավորական երկրորդ և ավելի բարձր գնահատականներով. Ելցովա-Բուշկով զույգին այդ տեղը տվեցին վեց դատավորներ, իսկ Վետցել-Շտոյեր զույգին՝ հինգ դատավոր։ Մեկ ձայնի առավելությունը հնարավորություն տվեց հաղթել զույգին։
Մասնակցել են 1998 թվականի Ձմեռային օլիմպիական խաղերին և զբաղեցրել յոթերորդ տեղը։ Կարճ ծրագրում Անդրեյը սխալ կատարեց եռակի տուլուպը, իսկ ազատ ծրագրում նորից եռակի տուլուպում կատարեց մեկ ակսել երկուսի փոխարեն։ Այդ պատճառով էլ Ավստրալիայի դատավորը զույգին տվեց երրորդ տեղը։ 1999 թվականի Ռուսաստանի առաջնությանը նրանք միայն չորրորդն էին և չհայտնվեցին հավաքականի կազմում։ Ավարտելով սիրողական կարիերան՝ մեկնեցին ԱՄՆ։


=== Սպորտային ձեռքբերումներ ===
Ա. Բուշկովի հետWD = դուրս են եկել մրցումներից
Ս. Զայցևի հետ


== Ծանոթագրություններ ==


== Արտաքին հղումներ ==
Интервью(չաշխատող հղում) газете «Вечерний Петербург» (март 2008 года)
Профиль на сайте В.Соловьёва
Pairs on Ice: Марина Ельцова & Андрей Бушков Archived 2007-09-27 at the Wayback Machine.(անգլ.)
Տրակտ (գյուղ, Գայվորոնի շրջան)

Տրակտ (ուկրաիներեն՝ Тракт), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Տրակտ գյուղում բնակվում էր 82 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերժի (Էնայի գավառ)

Սերժի (ֆր.՝ Sergy) Կումունա Ֆրանսիայում, Գտնվում է Պիկարդիա մարզում։ Էնա գավառում։ Մտնում է Ֆեր ան Տարդենուա կանտոնի կազմի մեջ։ Կոմունայի շրջանը Շատո Տերի է։
Կոմունայի INSEE կոդը՝ 02712:


== Բնակչություն ==
Ըստ 2010 թվականի մարդահամարի տվյալների կոմունայի բնակչությունը կազմում է 282 մարդ։


== Տնտեսություն ==
2010 թվականին համայնքի 108 աշխատունակ (15-64 տարեկան) բնակիչներից 94-ը տնտեսապես ակտիվ էին, 14-ը՝ ոչ ակտիվ (ակտիվության ցուցանիշը կազմել է 87,0%, 1999 թվականին եղել է 59,6%)։ 94 տնտեսապես ակտիվ բնակիչներից աշխատում էին 83-ը (43 տղամարդ և 40 կին), գործազուրկ էին 11 մարդ (6 տղամարդ և 5 կին)։ 14 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 6-ը՝ թոշակառուներ, 3-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սերժի (ֆր.)
Մահմուդ Ահմադինեժադ

Մահմուդ Ահմադինեժադ (պարսկերեն՝ محمود احمدی‌نژاد, հոկտեմբերի 28, 1956(1956-10-28)[…], Էրադան, Սեմնան, Իրան), Իրանի Իսլամական Հանրապետության վեցերորդ նախագահն է։ Նախագահ ընտրվել է 2005 թվականի օգոստոսի 6-ին՝ 2005 Իրանի նախագահական ընտրություններում շահելով քվեների մեծամասնությունը։ Մինչև նախագահական ընտրությունները եղել է Թեհրանի քաղաքապետը։


== Անձնական կյանք և ուսում ==
Մահմուդ Ահմադինեժադը ծնվել է 1956 թվականի հոկտեմբերի 28-ին, Գարմսարում, ( Իրան), աղքատ ընտանիքում։ Փոքր տարիքում ընտանիքը տեղափոխվել է Թեհրան։ 1976 թվականին ընդունվել է Թեհրանի Տեխնիկական համալսարան, ստացել ճարտարագետի որակավորում։
Իրանի Հեղափոխությունից հետո շարունակել է կրթությունը գիտության ճյուղում։ 1997 թվականին, Ահմադինեժադը ստանում է տրանսպորտի ճարտարագիտության դոկտորի կոչում։
Ամուսնացած է, ունի երկու տղա և մեկ աղջիկ։


== Ծանոթագրություններ ==
Վան Չժեն

Վան Չժեն (չին. պարզ. 王震, փինյին Wáng Zhèn; ապրիլի 11,1908 թվական - մարտի 12, 1993 թվական), չինացի կոմունիստ, «ՉԿԿ ութ անմահներից» մեկը։
1927 թվականից Չինաստանի կոմունիստական կուսակցության անդամ էր։ Նա աչքի էր ընկնում իր ֆանատիզմով և նույնիսկ մահվան մահճում ՉԿԿ-ի իր կուռքերի հանդեպ անկեղծ նվիրվածությամբ։
Նա աշխատել է նոմենկլատուրայում, այդ թվում բարձրագույն, ղեկավարել է Չինաստանի ժողովրդա-ազատագրական բանակի գործողությունները։ Նա ամենամեծ ազդեցությունն ուներ 20-րդ դարի 70-80-ական թվականներին։
Գեներալի (09.27.1955), կոչումը նրան շնորհվել է ՉԺԱԲ-ում ռազմական կոչումների ներդրմամբ։


== Կենսագրություն ==
Չինական կոմունիստների Մեծ երթի անդամ էր։
1949-1952 թվականներին քարտուղար էր, Սինծիանի ՉԿԿ-ի կուսակցական կոմիտեի առաջին քարտուղարն էր։
1954-1957 թվականներին եղել է ՉԺԱԲ երկաթուղային կորպուսի հրամանատար և ոստիկանապետ։
1956-1964 թվականներին ՉԺՀ հողերի ոռոգման նախարարն էր։
1975-1983 թվականներին ՉԺՀ Պետական ​​խորհրդի փոխվարչապետն էր։
1985-1987 թվականներին ՉԿԿ Խորհրդականների Կենտրոնական խորհրդի ղեկավարի տեղակալն էր։
1988-1993 թվականներին եղել է ՉԺՀ նախագահի տեղակալ։
Խստորեն պաշտպանում էր 1989 թվականին բողոքի ցույցերի բռնի ճնշումը։
Ամուսնացած էր, ուներ երեխաներ։
Մահացել է Գուանչժոու քաղաքում, 84 տարեկան հասակում։
Նա ամբողջ Չինաստանում միայն այն երկու մարդկանցից մեկն էր, ովքեր իրավունք ունեին անձնական զենք կրել Մաո Ցզե Դունի հանդիսատեսի մոտ։ Հազվադեպ էր օգտագործում այս իրավունքը։
Մահից առաջ վերջին խոսքերով նա ցանկություն հայտնեց հաջորդ աշխարհում հանդիպել Կարլ Մարքսի հետ և հանդիպման արդյունքների մասին զեկուցել կուսակցության հանգուցյալ «ավագ ընկերներին»։


=== Քննադատություն ===
1989 թվականին չինացի գնդապետը գիրք հրատարակեց իր կարիերայի մասին։ Այն մասնավորապես պարունակում էր մեղադրանքներ Վան Չժենյայի հասցեին ափիոն տեղափոխելու համար։ Վան Չժենյան բուռն բողոքարկեց և նպաստեց գրքի և դրա հեղինակի հետապնդմանը։


== Ծանոթագրություններ ==
Exile

«Exile», ամերիկացի երգչուհի Թեյլոր Սվիֆթի երգը  Bon Iver ինդի-ռոք խմբի մասնակցությամբ։ Երգը ներառվել է Սվիֆթի «Folklore» ութերորդ ստուդիական ալբոմում, թողարկվել է 2020 թվականի հուլիսի 24-ին։ 2020 թվականի օգոստոսի 3-ին Republic Records լեյբլը թողարկել է այդ երգը բոլոր ռադիոկայաններում՝ որպես ալբոմի երկրորդ սինգլ։


== Պատմություն ==
Նոր երգի՝ որպես երկրորդ սինգլի թողարկումը ռադիոյում տեղի է ունեցել օգոստոսի 3-ին, իսկ լիրիկական հոլովակը թողարկվել է 2020 թվականի հուլիսի 24-ին YouTube ալիքում ալբոմի թողարկման հետ միաժամանակ։ «Exile» երգը պատմում է փոխհարաբերությունների մասին։ Երաժշտության մեջ գերակշռում են դաշնամուրն ու կիթառի հնչյունները, համեմատելի են նրա հետ, ինչ պատահել է 2013 թվականին Թեյլոր Սվիֆթի «Red» չորրորդ ստուդիական ալբոմի «The Last Time» (2013) թրեքի հետ։


== Արձագանքներ ==
Կոմպոզիցիան, ընդհանուր առմամբ, հավանության է արժանացել երաժշտական քնադատների և մեկնաբանների կողմից, ինչպիսիք են E! Online-ից Բիլլի Նիլեսը, Քրիստոֆեր Ռոբերթսը Under the Radar ամսագրից։ Ռոբերթսը այն անվանել է «Folklore»-ի լավագույն երգերից մեկը, և նկատել է, որ «Սվիֆթի և Վերնոնի ձայները լավ համադրվում են միմյանց հետ», իսկ վերջինս հնչում է Պիտեր Գեբրիելի նման։ Գրելով գրախոսություն «Consequence of Sound» հրատարակության համար՝ Մեթ Մելիսը «Exile»-ն անվանել է «Շաբաթվա երգ» (Song of the Week) «Folklore»-ի թողարկումից հետո, իսկ դուետի միավորումը՝ «2020 թվականի փոքրիկ հրաշք»։ «Vulture» ամսագրից Ջասթին Կուրտոն հայտարարել է, որ «պանդեմիայի վերջին չորս ամիսներին [Սվիֆթը] ծախսել է իրենից դուրս տեղի ունեցածի մասին մտածելու վրա, և թողարկել է իր առավել հայեցողական ալբոմն «Exile» երգով՝ որպես հիմնական արդյունք»։


== Մրցանակներ և անվանակարգեր ==


== Ձայնագրման մասնակիցներ ==
Tidal ծառայության տվյալներով.

Թեյլոր Սվիֆթ — վոկալ, հեղինակ
Ջասթին Վերնոն — լիդ-վոկալ, հեղինակ, վոկալի ձայնագրում
Աարոն Դեսներ — պրոդյուսեր, ձայնագրում, հարվածայինների ծրագրավորում, էլեկտրակիթառ, դաշնամուր, պերկուսիա, սինթեզատոր
Ռոբ Մուզ — ալտ, ջութակ
Լաուրա Սիսկ — վոկալի ձայնագրում
Ջոնաթան Լոու — ձայնագրում, միքսավորում
Ռենդի Մերիլ — մասթերինգ


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 Taylor Swift - Exile (Official Music Video)  (անգլ.)
Մեքսիկայի օրհներգ

Մեքսիկայի ազգային օրհներգ, (իսպ.՝ Himno Nacional Mexicano) Մեքսիկայի ազգային խորհրդանիշներից մեկը՝ դրոշի և զինանշանի հետ։ Այն հասանելի է 1943 թվականից սկսած։ Օրհներգի բառերի հեղինակը Ֆրանսիսկո Գոնսալես Բոկենեգրան է (իսպ.՝ Francisco González Bocanegra), ով գրել է այն 1853 թվականին։ Երաժշտության հեղինակը Հայմե Նունոն է (իսպ.՝ Jaime Nunó)։ Երաժշտությունը գրվել է 1854 թվականին։


== Օրհներգի տեքստը ==


=== Իսպաներեն ===


== Արտաքին հղումներ ==

interpretaciones de las bandas de guerra de la Secretaria de la Defensa Nacional para su consulta o uso en ceremonias oficiales, entre ellas varias de las versiones oficiales del himno nacional mexicano.
Versión del Himno nacional Mexicano de 1922 por Fanny Anitúa.
Red (երգ, Հյոնա)

«Red», հարավկորեացի երգչուհի Հյոնայի երգը, որը ներառվում է նրա երրորդ A Talk մինի ալբոմի մեջ։ Երգը թողարկվել է 2014 թվականի հուլիսի 27-ին։


== Ընդունում ==
Սինգլը զբաղեցրել է 3-րդ հորիզոնականը Gaon չարթում։ Օգոստոսի 6-ին Հյոնան այդ սինգլով MBC Music հեռուստաընկերության Show Champion հաղորդմանը հաղթեց իր առաջին մրցանակը և հաջորդ շաբաթ հենց այդ նույն հաղորդմանը կրկին շահեց մրցանակ։
AXS-ի լրագրող Լուկաս Վիլան սինգլը անվանել է «անկանոնության հիսուն երանգները» և ասել. «այս ակումբին բնորոշ երգը, կստիպի Մայլի Սայրուս հպարտանալ»։ Rolling Stone ամսագրում սինգլը հայտնվել է «2014 թվականի թոփ 10 տեսահոլովակներ» ցուցակի 5-րդ հորիզոնականում։
Մի քանի օրվա ընթացքում սինգլը զբաղեցրել է 1-ին հորիզոնականը չինական երաժշտական չարթում։


== Մրցանակներ և անվանակարգումներ ==


== Չարթեր ==


== Ծանոթագրություններ ==
Վահե Սամուելյան

Վահե Հմայակի Սամուելյան (հունվարի 25, 1935(1935-01-25), Հալեպ), հայ դերասան, ռեժիսոր։


== Կենսագրություն ==
Վահե Սամուելյանը ծնվել է 1935 թվականին Հալեպում։ Սովորել է Մեսրոպյան դպրոցում։ Առաջին անգամ բեմ է բարձրացել 1947 թվականին դպրոցական թատրոնում, կատարելով Հիսուսի դերը (աչքերը կապույտ լինելու համար), իսկ մեծ հորեղբոր կազմակերպած «Պատվի համար»-ում խաղացել է Վարդանի դերը։
1956 թվականից աշխատել է Հայ երիտասարդաց ընկերակցության թատերախմբում (ՀԵԸ), «Գերմանիկ Վասպարական» թատերախմբում բեմադրել է «Անին ծախվեցավ» պիեսը, կազմակերպել է Հայ երիտասարդաց ընկերակցության ուսանողական թատրոնը, որտեղ բեմադրել է Հակոբ Պարոնյանի «Շողոքորթը», Ալեքսանդր Սարուխանի «Մենք հայերեն չենք գիտեր» պիեսները։
Սամուելյանի թատերական գործունեությունը հիմնականում ընթացել է Հայ երիտասարդաց ընկերակցության թատերախմբում, որը 1961 թվականից կրում է Պետրոս Ադամյանի անունը։ Երկար տարիներ եղել է թատերախմբի ատենապետը։


== Դերեր ==
Խաղացել է և մեծ հաջողություն է գտել առանձնապես կատակերգական և բնութագրական դերերում՝ 

Գիքո («Պեպո»),
Կիսլար («Պաղտասար աղբար»),
Բոլդին («Օշին Պայլ»),
Ագնոստրոս («Եզովպոս»),
Ֆերեկիս («Պահանջվում է ստախոս»),
Պլանչլի («Շոկոլադե զինվորը»),
Վալերիոս («Ագահը»,
Չուբուկով («Առաջարկություն»),
Տոպազ (համանուն պիեսում),
պրոֆեսոր («Գնա մեռի, արի սիրեմ»),
Ռուֆ Էլպի («Իմ սիրտը լեռներում է») և այլն։


== Ռեժիսորական աշխատանքներ ==
Բեմադրել է «Պաղտասար աղբար». «Շողոքորթը», «Քաղաքավարության վնասները», «Մենք հայերեն չենք գիտեր» ը և այլ պիեսներ, հոդվածներով հանդես է եկել մամուլում, երկարամյա բեղմնավոր գործունեաթյան համար պարգևատրվել է «Պետրոս Ադամյան» թատերախմբի արծաթե և ոսկե հուշամեդալներով։


== Ծանոթագրություններ ==
Ավագտեր

Ավագտեր, հայկական արական անուն։ Առաջացել է հայերեն ավագ և տեր բառերից։ Կա նաև Տիրավագ անունը, որը կազմված է այս մասնիկների հակադիր կցմամբ։


== Գործածություններ ==
Ավագտեր, աստվածաբան վարդապետ որդի Հովհաննեսի, աշակերտ Սարգիս վարդապետի և Երեմիա ճգնավորի։ Առաջնորդն էր Սրկղունք գյուղի Բոլորաձորի անապատի, որ կոչվում էր Սպիտակավոր Աստվածածնի վանք։


== Ծանոթագրություններ ==
Ագարաջա

Ագարաջա, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։
1907 թ.-ին ուներ 325 հայ բնակիչ։ Բնակչությունը զբաղվում էր երկրագործությամբ, անասնապահությամբ և այգեգործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Յաումբաևո

Յաումբաևո (ռուս.՝ Яумбаево, բաշկիրերեն՝ Яуымбай), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 496 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(467) Լաուրա

(467) Լաուրա (անգլ.՝ Laura), աստերոիդ աստերոիդների հիմնական գոտում։ Հայտնաբերվել է 1901 թվականի հունվարի 9-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,942978 ա. մ., առավելագույնը մոտենում է 2,6198 ա. մ. հեռավորության վրա և հեռանում 3,2662 ա. մ.։ Արեգակի շուրջ մեկ ամբողջական պտույտ է կատարում 1844,08 երկրային օրվա ընթացքում, իր ուղեծրով շարժվելով միջինում 0,19522 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,44° անկյուն։
Կոչվել է ի պատիվ Լաուրայի, որին իր սոնետներում գովերգել է Պետրարկան։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(467) Լաուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուբովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԼյուբովկաԼյուբովկա (ռուս.՝ Любовка), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենգալյան աղվես

Բենգալյան աղվեսը (լատ.՝ Vulpes bengalensis), որը երբեմն անվանվում է նաև հնդկական աղվես, Հնդկաստանի էնդեմիկ կենդանի է։ Հանդիպում է նաև նրա հարևան երկրներում։ Ունի երկար ոտքեր, լայն ականջներ և սև ծայրով, հարուստ մազածածկով պոչ։


== Կառուցվածք ==

Համեմատաբար մյուս աղվեսների տեսակների, բենգալյան աղվեսը ավելի փոքր է։ Ունի երկար դունչ երկար և լայն ականջներ և մարմնի համեմատ շատ երկար պոչ, որը և կազմում է մարմնի 50-60 տոկոսը։ Այս կենդանիները ունեն տարբեր գույնի մորթի, սակայն ամենաշատ հանդիպող գույները կարմրավունն ու մոխրագույնն են։ Երկար և բարակ ոտքերը ունեն ավելի մուգ գունավորում՝ դարչնագույն կամ մուգ կարմրավուն։ Պոչի ծայրը սև է։ Ականջների ետնամասը սև է կամ մուգ շագանակագույն։ Բերանը սև է, իսկ դեմքի մազածածկը՝ նոսր։ Աչքերին հարող հատվածի մազերը ավելի մուգ են։
Բենգալյան աղվեսները կշռում են մոտ 2,5-4 կիլոգրամ և ունեն մոտ 46 սմ մարմնի և 25 սմ պոչի երկարություն։


== Տարածվածություն ==
Բենգալյան աղվեսները տարածված են ամբողջ Հնդկաստանում բացի թաց անտառներից և շատ չոր անապատային վայրերից։
Ապրում են ոչ մարդաշատ վայրերում թփուտներում, քարանձավերում, անտառային վայերում և այլն։


== Ապրելակերպը ==
Բենգալյան աղվեսները ապրում են իրենց փորած բներում կամ խիտ բուսականություն ունեցող վայրերի ծածկված մասերում։ Նրանք փորում են խորը և հարմարավետ բներ որտեղ և անց են կացնում ամբողջ ցերեկը։ Բները ունենում են մի քանի "սենյակներ"։


== Բազմացումը ==
Բենգալյան աղվենսերը իրենց զույգին չեն փոխում կյանքի ընթացքում։ Սովորաբար զուգավորվում են հոկտեմբեր-նոյեմբեր ամիսներին, և 50-60 օր տևող հղիությունից հետո ծնվում են երկուսից չորս ձագուկ։ Երկու ծնողներն էլ մասնակցում են ձագերի մեծացմանը։ Երեքից չորս ամսականում ձագերը կարող են դուրս գալ բնից և ապրել մյուսների նման։ Եթե աղվեսները ապրում են խմբով, ապա ձագերին կարող են կաթով կերակրել տարբեր էգեր։ Ամռանը նրանք մնում են բներում, իսկ մյուս ամիսներին թաքնվում են կանաչապատ տեղերում։
Մարկանց հսկողության տակ ապրող աղվեսները ապրում են մոտ 6-8 տարի։


== Սնունդը ==

Բենգալյան աղվեսները ամենակեր են։ Հիմնականում սնվում են մանր կրծողներով սողուններով և միջատներով բայց կարող են նաև ուտել բուսական սնունդ՝ կանաչներ և հատապտուղներ։ Սովորաբար ձագերին կերակրում են միջատներով։


== Շփումը ==
Բենգալյան աղվեսները իրար հետ շփվում են տարբեր տիպի ձայներ արձակելով։ Նրանք կարող են գռմռալ, հաչալ, սուր ձայներ արձակել, նվնվալ և այլն։ Շփվում են նաև մարմնի շարժուձևով և պոչի տատանումներով։ Ի տարբերության այլ աղվեսների տեսակների, բենգալյան աղվեսները չեն նշում իրենց տարածքը մեզով։


== Վտանգները ==
Մարդկանց թվի շատացման և տարբեր վայրի տեղեր բնակելի դարձնելու պատճառով բենգալյան աղվեսների թիվը կրճատվել է։ Բացի դրանից նրանց որսում են մորթու և մսի համար։ Հնդկաստանի որոշ տարածքներում ուտում են այս կենդանու միսը և օգտագործում են մարմնի մասերը ավանդական բժշկության մեջ։
Մեկ այլ մեծ վտանգ են ներկայացնում կատաղության հիվանդությունը և շնազգիների հոգեկան խանգարումը, որով նրանք վարակվում են փողոցային շներից որոնց թիվը Հնդկաստանում շատ է։


== Արտաքին հղումներ ==
IUCN/SSC Canid Specialist Group: Bengal Fox Archived 2011-01-04 at the Wayback Machine.
BBC - Science & Nature - Wildfacts - Indian fox, Bengal fox Archived 2012-07-21 at Archive.is
Status of Indian Fox Archived 2011-01-04 at the Wayback Machine.
Լաժ

Լաժ (ռուս.՝ Лаж), գետ Ռուսաստանում, հոսում է Արխանգելսկի մարզում։ Գետի երկարությունը 73 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100037402
Հիդրոլոգիական ուսումնասիրությունների կոդը - 111103740
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանկավարժական հոգեբանություն

Մանկավարժական հոգեբանություն, հոգեբանության բնագավառ, որ ուսումնասիրում է նպատակամետ մանկավարժական պրոցեսի պայմաններում առաջացած հոգեբանական երևույթները, մշակում ուսուցման ն դաստիարակության հոգեբանական հիմունքները։ Մանկավարժական հոգեբանության ուսումնասիրության համար առավել բնորոշ է «վերափոխող փորձարարության» մեթոդը, այսինքն՝ այն փոփոխությունների ուսումնասիրությունը, որոնք տեղի են ունենում երեխայի հոգեկան կառուցվածքում, փորձնական մանկավարժական պրոցեսի ընթացքում։ Մանկավարժական հոգեբանություն, որպես հոգեբանական գիտության ինքնուրույն բնագավառ, ձևավորվել է XIX-XX դարերում, ունի երկու բաժին՝ դաստիարակության հոգեբանություն և ուսուցման հոգեբանություն։ Դաստիարակության հոգեբանության խնդիրներն են. անձի ձևավորման հոգեբանական հիմունքների մշակումը, երեխաների ն երիտասարդների նկատմամբ անհատական մոտեցումը, մանկական և երիտասարդական կոլեկտիվները մանկավարժորեն կազմակերպելու համար անհրաժեշտ հոգեբանական նախադրյալների բացահայտումը։ Ուսուցման հոգեբանությունն ուսումնասիրում է ուսումնական և աշխատանքային գործունեության ընթացքում սովորողների՝ գիտելիքների և հմտությունների յուրացման պրոցեսը, գործնական աշխատանքի դերը՝ որպես գիտելիքների աղբյուր, երեխայի մտածողության զարգացման վրա ուսուցման ներգործությունը նն։ Մանկավարժական հոգեբանություն կարևոր նշանակություն ունի ուսուցման մասնավոր մեթոդիկաների մշակման, ուսումնական ծրագրերի և դասագրքերի կազմման, ուսումնադաստիարակչական աշխատանքի գիտականորեն հիմնավորված համակարգի ստեղծման, միջոցառումների մանկավարժական ներգործման, հոգեբանության տեսության զարգացման համար։
Կրթական հոգեբանությունը ուսումնասիրում է, ինչպե՞ս են մարդիկ սովորում կրթական միջավայրում, կրթական միջոցառումների արդյունավետությունը, դասավանդման հոգեբանությունը և դպրոցի՝ որպես կազմակերպություն, հասարակական հոգեբանությունը։
Կրթական հոգեբանությունը մտահոգված է, թե ինչպես են ուսանողները սովորում և զարգանում հաճախ կենտրոնանալով ենթախմբերի վրա ինչպիսիք են օժտված երեխաները կամ որոշակի արատ ունեցողների խմբերը։
Հետազոտողներին և տեսաբաններին Միացյալ Նահանգներում և Կանադայում անվանում են կրթական հոգեբաններ, մինչդեռ պրակտիկ հոգեբաններին անվանում են դպրոցի կամ նմանատիպ կազմակերպության հոգեբան։ Այսպիսի տարբերակումը չի արված Անգլիայում, այնտեղ բոլոր մասնագետները հոգեբան մանկավարժներ են։
Անտիկիթիրա

Անտիկիթիրա կամ Անտիկիթերա (հին հունարեն՝ Ἀντικύθηρα հուն․՝ Αντικύθηρα, հունարենից բառացիորեն թարգմանած՝ նշանակում է «Կիթերայի դիմաց»)՝ հունական կղզի, որը փռված է Եգեյան ծովի եզրին՝ Կրետե և Պելոպոնես կղզիների մոտ։
Տեղական ինքնակառավարման մարմինների 2011 թվականի բարեփոխումներից հետո կղզին կազմում է Կիթերայի նոմոսի մաս։
Անտիկիթերա անվանումը կարող է նաև վերաբերել Անտիկիթերա նեղուցին, որի միջոցով միջերկրածովյան ջրերը լցվում են Կրետեի ծով։
Կղզու զբաղեցրած տարածքը 20, 43 քառ. կմ է, և այն գտնվում է Կիթիրա կղզուց հարավ-արևելք։
Կղզու հիմնական բնակավայրը և նավահանգստը Պոտամոսն է (բնակչությունը՝ 18 մարդ, ըստ 2001 թվականի մարդահամարի)։ Մեկ այլ բնակավայր՝ Գալանիանա, ունի 17 մարդուց բաղկացած բնակչություն։ Չարչարիելան ամենափոքր բնակավայրն է՝ 9 մարդ բնակչությամբ։ Անտիկիթերան երբեմն համարվում է լաստանավային բաժանարար գիծ Պիրեյի և Կրետեի միջև։


== Պատմություն ==

Կղզու առաջին բնակիչները (մեր թվարկության 5-րդ կամ 4-րդ հազարամյակում), ամենայն հավանականությամբ եղել են սեզոնային որսորդները, ովքեր այնտեղ են մեկնել կապված թռչունների կղզի ներթափանցելու հետո. Կղզու բնակչությունը ժամանակի ընթացքում փոփոխվում է։ Կղզու մշակույթի ձևավորման համար կարևոր ազդեցություն է ունեցել Կրետեի բրոնզեդարյան մշակույթը։
Մ.թ.ա. 4-րդ և 1-րդ դարերում, այն ծառայել է հիմք Կիլիկյան ծովահենների խմբի ձևավորման համար։ Այն ծառայել է ծովահենների կենտրոն մինչև Գնեոս Պոմպեոսի կողմից նրանց ոչնչացումը։ Նրանց բերդը մինչ օրս կարելի է տեսնել կղզու հյուսիս-արևելքում։


== Կենդանական աշխարհ ==
Անթիկիտիրան ծառայում է որպես կարևոր կանգառ չվող թռչունների համար։ Դա պայմանավորված է կղզու աշխարհագրական դիրքով և որոշ առանձնահատկություններ (երկակի լայնակի կղզի, հյուսիսից հարավ և շատ նվազ մարդկային գործունեությամբ)։


== Ծանոթագրություններ ==


== Արտաքին հղումներ ==
Կղզու անվանման արտասանության աուդիո տարբերակ
Կղզու Պաշտոնական կայքը Archived 2014-10-20 at the Wayback Machine. (հուն.) (անգլ.)
Անտիկիթիրիայի (հնագիտական) հետազոտության նախագծի Archived 2014-07-31 at the Wayback Machine. (կայք, հունական)
Բողազոձոր

Բողազոձոր, Պողազոձոր, գետակ Հայաստան, Լոռու մարզում, Շնող  գետի օժանդակը։


== Ծանոթագրություններ ==
Մովսես Ա Մանազկերտցի

Մովսես Ա Մանազկերտցի (ծննդյան թիվն անհայտ – 461 թ.), Ամենայն հայոց կաթողիկոս 456 թ-ից։ Հաջորդել է Մելիտե Ա Մանազկերտցուն։ Աղբիանոսյանների տոհմից։ Նախքան կաթողիկոս օծվելը եղել է Մանազկերտի եպիսկոպոսը։ Կաթողիկոսական գահին Մովսես Ա Մանազկերտցուն հաջորդել է Գյուտ Ա Արահեզացին։


=== Արտաքին հղումներ ===
«Քրիստոնյա Հայաստան» հանրագիտարան, Երևան, 2002
Սոկուլկա

Սոկուլկա  (լատիշ․՝ Sokulka, Sakala, Sakalinė), քաղաք է Պոդլասկի վոյեվոդությունում, Լեհաստանի հյուսիս արևելքում։ Այն աշխույժ երկաթուղային հանգույց է Վարշավա-Բելոստոկ-Գրոդնո համաշխարհային գծի վրա, լրացուցիչ միացմամբ, որը գնում է մինչև Սուվալկի և Լիտվիայի սահմանը։ Քաղաքը ունի թաթարական փոքրամասնություն։


== Պատմություն ==
Սիգիզմունդ 3-րդը քաղաքի կարգավիճակը հաստատել է 1609 թվականին։  Քաղաքի հատակագիծը և կենտրոնական հրապարակը նախագծվել է ճարտարապետ Անտոնի Թյուզենհաուսի կողմից։ Կաթոլիկ եկեղեցին նեոկլասիկ ոճով այստեղ կառուցվել է 1848 թվականին։
Քաղաքի տեսարժան վայրերից է Սուրբ Ալեքսանդր Նյուսկոյի ուղղափառ եկեղեցին, կառուցված 1830 թվականին։
Նացիստական Գերմանիայի և Խորհրդային Միության կողմից  Լեհաստանի օկուպացիայի ժամանակ Սոկուլկան Լեհաստանի հրեաների  ազատազրկման համար Սոկուլկա գետտոյի վայրն էր։


== Քույր քաղաքներ ==
Ռոհլից  Գերմանիա
Շալչինինկայ,  Լիտվա


== Ծանոթագրություններ ==
Քելին

Քելին, գյուղակ Արևմտյան Հայաստանում, Բիթլիսի վիլայեթի Շիրվանի գավառակում։


== Պատմություն ==
1909 թվականին ուներ 10 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լուսելիա Սանթուս

Լուսելիա Սանթուս (պորտ.՝ Lucélia Santos, ամբողջ անունը` Մարիա Լուսելիա դուս Սանթուս (Maria Lucélia dos Santos), մայիսի 20, 1957(1957-05-20), Սանտու Անդրե, Սան Պաուլու, Բրազիլիա), բրազիլացի դերասանուհի և պրոդյուսեր։


== Կենսագրություն ==
Լուսելիա Սանթուսը ծնվել է Բրազիլիայի Սան Պաուլու նահանգի Սանտու Անդրե քաղաքում, բանվորների ընտանիքում, որոնց Բրազիլիայում անվանում էին «կապույտ օձիքներ»։ Նա ուներ երկու եղբայր և ևս երկու քույր։ Մանկուց Լուսելիան երազել էր դերասանուհի դառնալ։ Իր առաջին դերը նա կատարել է 14 տարեկանում, խաղալով «Դոն Կիխոտ Մուլա Մանչան և նրա հավատարիմ ուղեկից Զե Չուպանսան» (Dom Chicote Mula Manca e seu fiel companheiro Zé Chupança) պիեսում։ Շուտով Լուսելիայի տաղանդը գնահատվեց, որից հետո նրան հրավիրեցին Սան Պաուլո քաղաքում թատերական դասընթացներ ուսանելու։
1976 թվականին Լուսելիա Սանթուսը հրավիրվել է նկարահանվելու «Ստրկուհի Իզաուրան» հեռուստասերիալի գլխավոր դերում։ Հեռուստասերիալը մեծ հաջողություն ունեցավ, որից հետո Լուսելիան ստանում էր նկարահանվելու բազմաթիվ առաջարկներ։ Առավել հաջողված հեռուստասերիալներից էին «Կենդանի ջուր» (1980 թ.), «Սեռերի պատերազմը» (1983 թ.), «Սենյորիտա» (1986 թ.) և այլն։ Բացի այդ, նկարահանվել է նաև ավելի քան 20 կինոնկարներում։
1980 թվականին լուսանկարվել է բրազիլական «Playboy» ամսագրի համար։ 1980-ական թվականների վերջերին խզել է պայմանագիրը «Գլոբո» հեռուստաընկերության հետ և տեղափոխվել մրցակից հեռուստաընկերություն` նկարահանվելով «Կարմեն» (1987 թ.), «Բրազիլացիներ և բրազիլուհիներ» (1990թ.), «Դոնա Անժա» (1996 թ.) և այլ հեռուստասերիալներում։ Լուսելիա Սանթուսը որպես ռեժիսոր, նկարահանել է նաև երկու վավերագրական ֆիլմ` «Փոփոխությունների կետ. Չինաստանն այսօր» (1996 թ.) և «Արևելյան Թիմոր. Բռնություն, որը ոչ ոք չի տեսել» (2000 թ.):


== Անձնական կյանքը ==
Լուսելիա Սանթուսն ամուսնացած է եղել բրազիլացի կոմպոզիտոր և դիրիժոր Ջոն Նեշլինգի հետ։ 1982 թվականին ծնվել է նրանց որդին, այժմ դերասան Պեդրո Նեշլինգը։
Լուսելիա Սանթուսը դավանում է բուդդայականություն։


== Ֆիլմագրություն ==
Կինո

Հեռուստատեսություն


== Ծանոթագրություններ ==
Բաքվի հայկական պետական թատրոն

Բաքվի հայկական պետական թատրոն, կազմակերպվել է Բաքվում, 1920 թվականին։ Թատրոնը փակվել է 1949 թվականին։


== Գործունեություն ==
Բեմականացումներում հանդես են եկել Ժասմենը, Ս. Արմենյանը, Վահրամ Փափազյանը, Լևոն Քալանթարը, Ստեփան Քափանակյանը, Կարո Ալվարյանը, Մուշեղ Սաղյանը։ Թատրոնի գլխավոր ռեժիսոր է եղել Արտաշես Հովսեփյանը, գլխավոր նկարիչ՝ Ալեքսանդր Հովհաննիսյան։
Բեմադրվել են հայ դասական, ժամանակակից, ինչպես և ռուսական, եվրոպական դրամատուրգիայի լավագույն երկերից։
Թատերախմբում են եղել նաև Լևոն և Աստղիկ Երամյանները, Խորեն Հարությունյանը, Արտաշես Արզումանյանը, Ա. Բադալյանը, Գեղամ Հարությունյանը, Թագուշ Սահակյանը, Հովհաննես Աբելյանը, Ալեքսանդր Հովհաննիսյանը և այլք։
1932 թվականից թատրոնի գլխավոր ռեժիսորն էր Թադևոս Սարյանը։ 1933 թվականին նա բեմադրում է «Քաղաքավարության վնասները» ներկայացումը։ Ներկայացման երաժշտության հեղինակն էր Անտոն Մայիլյանը, բեմական ձևավորումը՝ ադրբեջանցի բեմանկարիչ Ռ. Մուստաֆաևը։ 1935 թվականին Սարյանը բեմադրում է «Շահնամեն» և «Քաջ Նազարը»։
1930-ական թվականներից թատրոնի կյանքը դժվարանում է։ 1936 թվականի հունիսի 1-ին վախճանվում է դերասան Հովհաննես Աբելյանը, իսկ 1938 թվականին՝ Լևոն Երամյանը։


== Բեմադրված ներկայացումները ==
«Ավազակներ»
Վիլյամ Շեքսպիրի «Համլետ»
Վիլյամ Շեքսպիրի «Օթելլո»
«Ուրիել Ակոստա»
Շիրվանզադեի «Նամուս»
«Չար ոգի»
Եղիշե Չարենցի «Կապկազ-թամաշա»
Անատոլի Լունաչարսկու «Հրձիգները»
Ալեքսեյ Տոլստոյի «Կայսրուհու դավադրությունը»
«Դատավճիռ»
«Հողմերի քաղաք»
«Խռովություն»
«Բեկում»
«Մորգանի խնամին»
«Սևիլ»
«Տեմպ»
«Հողը ծիծաղում է»
«Բոմբեյ»
«Ռևիզոր»
Հակոբ Պարոնյանի «Պաղտասար աղբար»
«Անմեղ մեղավորներ»
«Յաշար»
«Սեր և խարդավանք»
«Ուրիշի երեխան»
Հակոբ Պարոնյանի «Քաղաքավարության վնասները»
«Շահնամե»
«Քաջ Նազար»


== Աղբյուրներ ==
Հազար (բույս)

Անվան այլ կիրառումների համար տե՛ս՝ Կաթնուկ
Կաթնուկ, (լատ.՝ Lactuca)) աստղածաղկազգիների (բարդածաղկավորներ Asteraceae) ընտանիքի միամյա, երկամյա կամ բազմամյա խոտաբույսերի ցեղ։


== Կենսաբանական նկարագիր ==

Ցողունի բարձրությունը՝ 10-120 սմ։ Տերևները նշտարանման են, ամբողջական կամ փետրաձև բաժան, ծաղկաբույլը՝ հուրանանման կամ ողկույզանման զամբյուղ, ծաղիկը՝ դեղին, երբեմն՝ երկնագույն կամ վարդագույն, պտուղը՝ թռչող սերմիկ։ Ծաղկաբույլը բազմածաղիկ զամբյուղ է, ծաղիկները՝ դեղին կամ կապույտ։ Ծաղկում է մայիս-օգոստոսին։ Պտուղը Էլիպսաձևփց մինչև երկարավուն, փուփուլիկով սերմիկ է։


== Տարածում ==
Տարածված է Շիրակի, Լոռու, Գեղարքունիքի, Տավուշի, Սյունիքի և այլ մարզերի լեռն, շրջաններում։ Աճում է կավահողերում, աղուտներում, անտառների բացատներում, թփուտներում, մարգագետիններում, ճամփեզրերին
Աճում է Գեղարքունիքի, Լոռու, Արագածոտնի, Կոտայքի մարզերում և այլուր։ Մշակվում է ամենուրեք։


== Նշանակություն ==
Դեղաբույս է։ Պարունակում է խեժ, վիտամիններ C, B, PP, կարոտին, երկաթի և ֆոսֆորի աղեր։ Օգտագործվում է սննդի մեջ։
Մշակության մեջ, որպես բանջարաբույս, տարածված է կաթնուկ մշակովին (Լ. sativa)։
Որոշ տեսակներ դեղաբույսեր են. պարունակում են ալկալոիդներ, օրգանական թթուներ, վիտամիններ C, B, PP, սեսկվիտերպենոիդներ և այլն։ Պատրաստուկներն օգտագործում են սրտի, ստամոքսի, աչքի և այլ հիվանդությունների, կոտրվածքների և թունավորումների ժամանակ։ Թախտաջյանի կաթնուկ հանդիպում է Վայոց ձորի մարզում և Երևանի շրջակայքում. գրանցված է Հայաստանի կարմիր գրքում։


== Տեսակներ ==
Հանդիպում է 150 տեսակ, Հայաստանում՝ 4-5։

Կաթնուկ թաթարական (Լ. tatarica),
կաթնուկ Թախտաջյանի (Լ. takhtadzhianii),
կաթնուկ վրացական (Լ. georgica),
կաթնուկ Վիլհելմսի (Լ. wilhelmsiana) և այլն։
Lactuca  chaixii
Lactuca perennis
Lactuca sativa (L.)
Lactuca scariola (L.),
Lactuca  serriola,
Lactuca  stricta
Lactuca  tatarica
Lactuca virosa (L. — )


== Գեղարվեստական գրականության մեջ ==
Կաթնուկ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 12-15։


== Ծանոթագրություններ ==


== Գրականություն ==
Род 1654. Латук. Салат. — Lactuca // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Е. Г. Бобров и Н. Н. Цвелев. — М.—Л.: Изд-во АН СССР, 1964. — Т. XXIX. — С. 274—317. — 796 с. — 2200 экз.
Фисюнов А. В. Стр. 34. Латук (молокан) татарский // Справочник по борьбе с сорняками. Издание второе. 1984 г..


== Արտաքին հղումներ ==
Jepson Manual Treatment
USDA Plants Profile: North American Species
Աղգյոլ (Լեռնային Կիլիկիա)

Անվան այլ կիրառումների համար տե՛ս՝ Աղգյոլ (այլ կիրառումներ)Աղգյոլ, լիճ Լեռնային Կիլիկիայում, նշված է՝ տեղագրական քարտեզներում։


== Ծանոթագրություններ ==
Մարիա Սավինա

Մարիա Գավրիլովնա Սավինա (Պոդրամենցովա) (մարտի 30 (ապրիլի 11), 1854, Կամենեց-Պոդոլսկի, Ռուսական կայսրություն - սեպտեմբերի 8 (21), 1915, Պետրոգրադ, Ռուսական կայսրություն)), ռուս դերասանուհի։


== Կենսագրություն ==
Պրոֆեսիոնալ բեմելը՝ 1869 թվականին, Մինսկում (Պոլինկա, Ալեքսանդր Օստրովսկու «Եկամտաբեր պաշտոն»)։ 1870 թվականից աշխատել է Խարկովում, ապա՝ Նիժնի Նովգորոդում և այլն։ Հանդես է եկել վոդևիլներում, օպերետներում, թեթև կատակերգություններում։ 1874 թվականից եղել է Ալեքսանդրյան թատրոնի դերասանուհի, ուր շուտով դարձել է առաջատարը։ Եղել է Մարիա Անտոնովնսյի (Գոգոլի «Ռևիզոր») լավագույն դերակատարը, առավելապես խաղացել է Ա․ Օստրովսկու պիեսներում։ Դերերից են՝ Պոլիկսենա, Նադյա, Վերա Ֆիլիպոյնա (Ա․ Օստրովսկու «Ճշմարտությունը լավ է, երջանկությունն ավելի լավ», «Սանուհին», «Սիրտը քար չէ»), Ակուլինա (Լ․ Տոլստոյի «Խավարի իշխանությունը»), Նինա (Սումբատովի «Շղթաներ»)։ Սավինայի խաղն աչքի է ընկել գեղարվեստական կատարելությամբ, մանրամասերի լակոնիզմով և արտահայտչականությամբ։ Նրա արվեստին բնորոշ դասական պարզությունը, հոգու նվիրական զգացումներն առանց խոսքի արտահայտելու կարողությունն առավել դրսևորվել են Ի․ Տուրգենևի պիեսների հերոսների անձնավորումներում (Վերոչկա, Նատալյա Պետրովնա, «Մեկ ամիս գյուղում»)։ Նպաստել է ռուսական դերասանական արվեստի պրոպագանդմանը արտասահմանում։ Եղել է Ռուս, (այժմ՝ Համառուսաստանյան) թատերական ընկերության կազմակերպիչներից (1883-1884) և նախագահը, բեմական գործիչների 1-ին Համառուսաստանյան համագումարի (1897) նախաձեռնողներից, զառամյալ արտիստների օթևանի (1896, այժմ՝ Համառուսաստանյան թատերական ընկերության՝ Բեմի վետերանների տուն) հիմնադիրը։ Սավինան բարեկամական կապեր է ունեցել հայ թատրոնի գործիչների հետ (Պետրոս Ադամյան, Գ․ Սունդուկյան և այլն)։ Ծանր հիվանդ Պ․ Ադամյանին նյութապես օգնելու համար Պետերբուրգում Սավինան կազմակերպել է երեկույթ (1891)։ Սավինայի թատերախմբի հետ Թիֆլիսում ելույթ է ունեցել Ռ․ Չինարովը։


== Ծանոթագրություններ ==
Սագարեջոյի Սուրբ Աստվածածին եկեղեցու դպրոց

Սագարեջոյի Սուրբ Աստվածածին եկեղեցու դպրոց, հայկական ուսումնական հաստատություն, որը գործել է ներկայիս Վրաստանի Կախեթի մարզի Սագարեջոյի շրջանի Սագարեջո քաղաքի Սուրբ Աստվածածին եկեղեցուն կից։


== Պատմություն ==
1909 թվականի նոյեմբերի 8-ին Սագարեջո գյուղի հայ համայնքը որոշել էր Սուրբ Աստվածածին եկեղեցու բակում կառուցել դպրոցի շենք, որը պետք է ունենար երկու սենյակ։ Այդ նպատակով համայնքը ընտրել էր Ալեքսի Ռևազյանին, Աբրահամ Մարտիրոսյանցին և Եագոր Ռևազյանցին, որպեսզի աթոռակալ Շաքար Պեպանյանցի հետ լուծեն դպրոցի կառուցման հարցը։ Ըստ նախահաշվի՝ ծախսը կազմում էր 600 ռուբլի, որը պետք է տրամադրվեր ժողովրդի և եկեղեցու կողմից։ Սակայն դպրոցի բացումը որոշ խնդիրների պատճառով հետաձգվում է մինչև 1914 թվականը։
1914 թվականին տեղի է ունենում Սուրբ Աստվածածին եկեղեցուն կից դպրոցի բացումը։ Այդ առթիվ ժամանակի Մշակ թերթը գրել է. 

Երկսեռ աշակերտների ընդհանուր թիվը եղել է 50։
1916/17 ուստարում դպրոցը գործել է՝ շնորհիվ Կովկասի հայոց բարեգործական ընկերության հատկացրած 200 ռուբլի նպաստով։
Դպրոցը կանոնավոր կերպով գործել է մինչև 1919 թվականը։ Խորհրդային կարգերի հաստատման առաջին տարիներին դժվարությամբ նույնպես գործել է, ապա փակվել։
Քանդվել է Սուրբ Աստվածածին եկեղեցու քանդման ժամանակ։


== Տես նաև ==
Սագարեջոյի Սուրբ Աստվածածին եկեղեցի


== Ծանոթագրություններ ==
Սլավգորոդ (այլ կիրառումներ)

Սլավգորոդ, կարող է վերաբերել՝

Սլավգորոդ - գյուղ, Ուկրաինայի Սումիի մարզի Կրասնոպոլիեի շրջանում
Սլավգորոդ - քաղաքատիպ ավան, Ուկրաինայի Դնեպրոպետրովսկի մարզի Սինելնիկովի շրջանում
Պֆաֆենվայլեր

Պֆաֆենվայլեր (գերմ.՝ Pfaffenweiler), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 2503 մարդ (ըստ 2010 թվականի դեկտեմբերի 31-ի)։ Տարածքը կազմում է 3.61 կմ²։ Պաշտոնական կոդ՝ 08 3 15 089։ 
Քաղաքն բաժանված է 2 քաղաքյին համայնքների։


== Պատկերասրահ ==

		


== Ծանոթագրություններ ==


== Արտաքին հղումներ ==
պաշտոնական կայք
Ճախրուհի

Ճախրուհի, հայոց թագուհի, Մեծ Հայքի թագավորի Խոսրով Կոտակ Արշակունու կինը։ Ամուսնության ժամանակ Մեծ Հայքի տարբեր կողմերից արքունիք են հրավիրվել ամենաբարձրահասակ հայ օրիորդններին։ Ասքն ասում է, որ նրանցից մեկը՝ ամենաբարձրահասակը, որը Դարույնք քաղաքից էր և որի անուն Ճախրուհի էր, դարձավ Կոտակի կինը։ Հետո հայոց արքունիքում կատակով ասում էին, թե Ճախրուհու հետ ամուսնանալուց հետո Կոտակը ճախր առավ և մի քիլ բարձրացրեց իր հասակը։


== Գրականություն ==
Հայկ Խաչատրյան,  Հայոց թագուհիները (4-րդ), Երևան, «Ամարաս», 2010 — 84, էջեր 84 — 144 էջ։


== Ծանոթագրություններ ==
Օռնոս (քաղաք)

Օռնոս  (իսպ.՝ Hornos), քաղաք և համայնք Իսպանիայում, մտնում է Խաեն պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։ Համայնքը մտնում է Սիերա-դե-Սերուգա շրջանի կազմի մեջ։ Տարածքը՝ 118 կմ²։ Բնակչությունը՝ 683 (2010 թվականին)։ Հեռավորությունը պրովինցիայի վարչական կենտրոնից՝ 103 կմ։


== Արտաքին հղումներ ==
Página personal acerca de Hornos
Շարու (Ալյեի գավառ)

Շարու (ֆր.՝ Charroux), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շանտել կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03062։


== Բնակչություն ==
Համայնքի բնակչությունը 2008 թվականին կազմում էր 384 մարդ։


== Տնտեսություն ==
2007 թվականի տվյալներով 241 աշխատունակ տարիքի մարդկանցից (15-64 տարեկան) 166-ը տնտեսապես ակտիվ էին, 75-ը անգործունակ (ակտիվության ցուցանիշը 68,9 %, 1999 թվականին եղել է՝ 66,0 %)։ 166 աշխատունակ բնակիչներից 155-ը աշխատում էին (82 տղամարդ և 73 կին), անաշխատանք էին 11-ը (6 տղամարդ և 5 կին)։ 75 անգործունակ մարդկանցից 12-ը աշակերտներ կամ ուսանողներ են, 34-ը թոշակառու, 29-ը անաշխատունակ էին այլ պատճառներով։


== Տեսարժան վայրեր ==
Ամրոցապարսպի աշտարակ՝ Բուրբոննե
Սուրբ Հովհաննես Մկրտիչ եկեղեցի (XII դար)
Շարու թանգարան և «Ժամացույցների տուն»Շարուն համարվում է Ֆրանսիայի ամենագեղեցիկ բնակավայրերից մեկը։


== Պատկերասրահ ==

		
		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շարու» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-18 
«Շարու» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
(2955) Նյուբուրն

(2955) Նյուբուրն (անգլ.՝ Newburn), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,179925 ա. մ., առավելագույնը մոտենում է 1,9275 ա. մ. հեռավորության վրա և հեռանում 2,4323 ա. մ.։ Արեգակի շուրջ մեկ ամբողջական պտույտ է կատարում 1175,6 երկրային օրվա ընթացքում, իր ուղեծրով շարժվելով միջինում 0,306226 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2955) Նյուբուրն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիշնոե (այլ կիրառումներ)

Պիշնոե, կարող է վերաբերել՝

Պիշնոե - գյուղ, Ուկրաինայի Կիրովոգրադի մարզի Դոլինսկայայի շրջանում
Պիշնոե - գյուղ, Ուկրաինայի Պոլտավայի մարզի Լուբնիի շրջանում
Գագլուանթուբանի

Գագլուանթուբանի (վրաց.՝ გაგლუანთუბანი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1440 մետր բարձրության վրա։ Շրջկենտրոն Գորիից հեռու է 36 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 17 մարդ։


== Ծանոթագրություններ ==
(2567) Էլբա

Անվան այլ կիրառումների համար տե՛ս՝ Էլբա (այլ կիրառումներ)(2567) Էլբա (անգլ.՝ Elba), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 19-ին Օսկար Պիզարոյի և Գուիդո Պիզարոյի կողմից Լա Սիլյայում։
Միջին հեռավորությունը Արեգակից կազմում է 2,739995 ա. մ., առավելագույնը մոտենում է 2,3578 ա. մ. հեռավորության վրա և հեռանում 3,1222 ա. մ.։ Արեգակի շուրջ մեկ ամբողջական պտույտ է կատարում 1656,62 երկրային օրվա ընթացքում, իր ուղեծրով շարժվելով միջինում 0,21731 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2567) Էլբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռաֆաել Պաչեկո

Ռաֆաել Պաչեկո (իսպ.՝ Rafael Pacheco Hernandez, 1954, Մադրիդ, Իսպանիա), իսպանացի սիրողական աստղագետ։


== Կենսագրություն ==
Ռաֆայել Պաչեկոն ծնվել է 1954 թվականին Մադրիդում, սակայն հետագայում տեղափոխվել է Մալյորկա։ Ավարտել է Մադրիդի պոլիտեխնիկական համալսարանը՝ հեռահաղորդակցության ինժեների մասնագիտությամբ։ Նա աշխատում է Մալյորկայի աստղադիտարանում, ինչպես նաև Կոնսելի աստղադիտարանում։ Ապրում է կնոջ՝ Թերեզայի և երկու տղաների հետ։
Ի նշան նրա արժանիքների՝ աստերոիդներից մեկին տրվել է իր անունը (25001) Պաչեկո։


== Հայտագործություններ ==

1997-2003 թվականներին մեկ այլ իսպանացի աստղագետ Անխել Լոպեսի հետ միասին նա հայտնաբերել է ընդհանուր առմամբ 57 աստերոիդ, որոնցից երեքը հայտնաբերել է ինքնուրույն։


== Հրապարակումներ ==
Astrometría con CCD — Ángel López, Rafael Pacheco, Manolo Blasco (Tribuna de Astronomía nº125 abril de 1996)
Aplicaciones de las CCD al seguimiento y búsqueda de asteroides — Ángel López, Rafael Pacheco (Meteors Sept/Oct 1997)
Búsqueda y seguimiento de asteroides con CCD — Ángel López, Rafael Pacheco (Tribuna de Astronomía nº144 noviembre de 1997)
Mosaicos de imágenes con CCD — Ángel López, Rafael Pacheco (Tribuna de Astronomía nº151 junio de 1998)
Crónica de la aproximación a la tierra de 1998 QP — Ángel López, Rafael Pacheco (Tribuna de Astronomía nº159 febrero de 1999)


== Տես նաև ==
Խոսե Կոմաս-Սոլա
Ալվարո Լոպես-Գարսիա


== Ծանոթագրություններ ==


== Արտաքին հղումներ ==
Rafael Pacheco(իսպ.)
Խորան (Հեքյարիի գավառ)

Խորան, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Խարդին գյուղախմբում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էթամբուտոլ/իզոնիազիդ

Էթամբուտոլ/իզոնիազիդ, դեղամիջոց, որը կիրառվում է տուբերկուլոզի բուժման համար։ Այն կոմբինացված դեղամիջոց է, որը իր մեջ պարունակում է էթամբուտոլի և իզոնիազիդի ֆիքսված դեղաչափեր։ Այն կիրառվում է այլ հակատուբերկուլոզային դեղամիջոցների հետ միասին։ Այն օգտագործվում է պերօրալ։
Կողմնակի ազդեցությունները ներառում են առանձին դեղերի կողմնակի ազդեցությունները։ Ավելի հաճախ դիտվող կողմնակի ազդեցություններից են կենտրոնացման դժվարությունը, համրությունը և լյարդի հետ կապված խնդիրները։ Լյարդի խնդիրները կարող են լինել շատ ծանր և հաճախ դիտվում են  տարեկանից մեծ մարդկանց մոտ։ Երեխաների դեպքում կիրառել խորհուրդ չի տրվում։ Հղիության դեպքում երեխայի համար անվտանգ լինելը հստակ չէ։
Այն ԱՀԿ դեղերի ցուցակի մեջ է որպես առողջապահության համակարգում անհրաժեշտ ամենաարդյունավետ և անվտանգ դեղամիջոցներից մեկը։ Զարգացող երկրներում արժեքը 1.47-ից մինչև 1.99$ է մեկ ամսվա օգտագործման դեղաչափի համար։ Այն հասանելի չէ Կանադայում և ԱՄՆ-ում։


== Ծանոթագրություններ ==


== Տես նաև ==
Տուբերկուլոզ
Հակատուբերկուլյոզային դեղամիջոցներ
Իզոնիազիդ
Էթամբուտոլ


== Գրականություն ==
Ներդիր թերթիկ
Պոտոպիխա (գյուղ, Լիպովա Դոլինայի շրջան)

Պոտոպիխա (ուկրաիներեն՝ Потопиха), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Պոտոպիխա գյուղում բնակվում էր 163 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նախնիների կանչը

Նախնիների կանչը, ամերիկացի գրող Ջեկ Լոնդոնի վեպերից մեկը՝ հրատարակված 1903 թվականին։
Վեպը վերաբերում է Ջեկ Լոնդոնի նախկին աշխատանքներին։ Հաճախ այն դասակարգում են ինչպես մանկական գրականություն, քանի որ գլխավոր գործող հերոսը համարվում է մի շուն։ Սակայն վեպի գաղափարների հասունությունն ու խորությունը այն դարձնում են ակտուալ նաև հասուն ընթերցողների համար։ Վեպում վտանգվում են այնպիսի թեմաներ, ինչպիսիք են ուժեղագույնների գոյատևումը, քաղաքակրթությունը և բնությունը, ճակատագիրը և կամքի ազատությունը։


== Սյուժեն ==
Վեպի գործողությունները ընթանում են Յուկոնում (Կանադա), ոսկու տենդի ժամանակներում։ Այդ ժամանակ հատկապես խոշոր և ուժեղ շների պահանջարկը բարձր էր։ Գլխավոր հերոսը շուն Բեկն է (շոտլանդական հովվաշան և սենբեռնարի խառնուրդ), որը բերվել էր Կալիֆորնիայի հովվական ռանչոյից, ընկնում է լծկան շան խիստ իրականության մեջ։ Վեպը պատմում է դժվարությունների մասին, որոնցից փորձվում է Բեկը, փորձում է գոյատևել, չնայած տերերի խիստ վերաբերմունքին, շների դաժանությանը և խստաշունչ բնությանը։ Վերջ ի վերջո նա լքում է մարդկանց, թափառում և դառնում գայլերի ոհմակի առաջնորդ։


== Արտաքին հղումներ ==
Ջեկ Լոնդոն Նախնիների կանչը (անգլ.)